Kokein

Kokein 1999 urtean Eibarren, sorturiko rock musika taldea da. 

 Historia 
1999an Fory, Zaloa Urain, Txitxes eta Jatsu elkartu ziren. Handik gutxira Foryk taldea utzi eta Haritz Lete sartu zen taldean. 2002an Gaztelupeko Hotsak disketxearekin taldearen aurkezpen diska izango zena grabatu zuten. Hurrengo urtean Iker gehitu zitzaien eta diska berriak ateratzen joan dira, azkenengoak taldeak autoekoiztuak. Taldearen musika eraginak asko dira eta partaide bakoitzak iturri askotatik edaten du.

2012an Gaztea Sarietan Bideoklip Onenaren atalean hautagai izendatu zuten «Lotuta Egon Arren» abestiaren bideokliparekin.

 Izenaren jatorria 
J.J. Cale gitarra jolearen abesti batean oinarritu ziren taldeari izena jartzeko. "Slowhand" diskoan Eric Claptonek hain ezagun egin zuen "Cocaine" abestian, hain zuzen ere. Zuzenekoetan jo ez arren, kontzertua amaitutakoan soinu ekipotik entzuten zen lehen gitarra riffa abesti horrena izan ohi zen.Taldeak argi eta garbi utzi izan du izenaren asmoa ez zela inolaz ere izan drogaren aldeko edo kontrako aldarrikapenik egitea. "Belarrira atsegina egiten zitzaigun! Hori izan zen ‘Kokein’ izena aukeratzeko arrazoi bakarra", Zaloa Urain 

 Hasierako urteak 
Markos Untzetarekin egindako grabaketa batean hasi zen. Luther taldeko Iñaki baterian zutela cd bat grabatu eta elkarrekin zenbait kontzertu eskaini ondoren Zaloa, Txitxes eta Jatsuri talde bat sortzea otu zitzaien. Horretarako, Ermuako Storbais taldeko Fory bateria jolearekin harremanetan jarri eta lehen entseguak egiten hasi ziren. Haritz Letek 2001. urtean ordezkatu zuen Fory baterian.  Taldearen hasiera 1999. urtean ezarri arren, 2002. urtean kaleratu zuten lehen bilduma, taldearen izen berekoa: Kokein. Diskoa Piltren lokalean grabatu zuten. Eta nahaskateak eta ahotsen grabaketak Garate estudioan egin zituzten Haritz Harreguyrekin. Grabaketa hasi aurretik, Rafa Ruedarekin aritu ziren lanean taldea sendotzeko asmoz. Diskaren azalean emakumezko maniki baten bularra, kontrazalean maniki aurpegia ageri zen. CDak, azalean manikiaren bihotza:  "Manikia bizitzarik gabeko gorputza da, honek ordea bihotza du, eta bertatik irtetzen da musika". Haritz Lete2004ean bigarrena kaleratu zuten, Lotuta egon arren.  Bertan, intimidadetik gai sozialagoetarako bidea eginez, taldeak protestara salto eta askatasunaren aldarrikapena egin zuten. 

 25. urteurrena 
2025. urtean, 25 urteko bidea egin eta gero, disko berria argitaratu zuten lagunez inguratuta 'Bidea da helmuga'.  Hamar kantaz osaturiko diskoa da, baina horietatik bost Kokein taldeak interpretatuak. Beste bostak haien ibilbidean egindako lagunek moldatu dituzte, taldearen kantetan oinarritutako bertsioak eginda.  Bertan parte hartu zuten Miren Narbaiza, Ander Mujika eta Joseba Baleztenak; eta Zea Mays, Eraso!, Mursego eta Nakar taldeek. Lan horrekin Txitxesek amaitutzat ematean taldearekin egindako bidea, Jatsuk hartuko du bere lekukoa baxua jotzetik gitarra jotzera igaroz. 

 Diskografia 
 Kokein (Gaztelupeko Hotsak, 2002).
 Lotuta egon arren (Gaztelupeko Hotsak, 2004).
 Mundu margotu berri bat (Gaztelupeko Hotsak, 2007).
 Izan (autoekoiztua, 2012).
 Lurpekhariä (autoekoiztua, 2014)
 Lera (autoekoiztua, 2019) - 2 abesti
 Atomika (Mauka Musikagintza, 2022)
 Bidea da helmuga (Balaunka, 2025)

 Kolaborazioak 
 Basque Planet (2003).
 Bonberenea shuffle (Bonberenea Ekintzak, 2006).
 Hotsak dantzan (Gaztelupeko Hotsak, 2007).

 Iruditegia 

 Erreferentziak 

 Kanpo estekak 

 [Bideoa, 2020] Jatsu Argarate (Kokein): "Zahartu baino gaztetzen doa gure gogoa" (EITB)
 [Bideoa, 2021] Zaloa Urain, Kokein: ''Gero eta libreago sentitzen gara'' (EITB)
 [Bideoa, 2022] Zaloa Urain, 'Atomika' diskoari buruz: ''Rockeroak izaten jarraitzen dugu baina erritmo dantzagarriagoekin'' (EITB)

Kategoria:2000ko hamarkadako musika taldeak
Kategoria:2010eko hamarkadako musika taldeak
Kategoria:Euskal Herriko musika taldeak
Kategoria:Eibarko musika taldeak
Kategoria:Eibarko musika
Kategoria:Eibartarrak